Zamani bin Ibrahim

Ustaz Zamani bin Ibrahim adalah merupakan Presiden Barisan Jemaah Islamiah Se-Malaysia yang dipilih menggantikan Badhrulhisham Abdul Aziz.

Latar Belakang 
Ustaz Zamani bin Ibrahim berasal dari Rembau, Negeri Sembilan. Beliau telah mendirikan rumah tangga dengan Ustazah Nik Norsaha Nik Mohammad dan dikurniakan 8 orang cahaya mata.

Pendidikan 

 SIJIL TINGGI AGAMA MALAYSIA (STAM) Madrasah Nahdhah, Kedah
 Diploma Pendidikan, Universiti Islam Antarabangsa Malaysia (UIAM)
 Ijazah Sarjana Muda Usuluddin di Universiti Al-Azhar, Mesir
 Sarjana Pendidikan Bahasa Arab Universiti Kebangsaan Malaysia (UKM)

Pengalaman Kerjaya 

 Guru di Maahad Ahmadi, Gemencheh dari tahun 1990-1997 
 Menjadi Guru Penolong Kanan (GPK), Maahad Ahmadi, Gemencheh dari tahun 1997-2001 
 Menjadi pengetua, SMA Dato' Haji Tan Ahmad, Jelebu dari tahun 2001-2005
 Dilantik sebagai pengetua, Institut Tahfiz Al Quran Negeri Sembilan (ITQAN), Gemencheh dari 2007-2010
 Dilantik sebagai Penolong Pengarah, Bahagian Pendidikan JHEAINS dari tahun 2011-2016 
 Kembali sebagai Pengetua Institut Tahfiz Al Quran Negeri Sembilan (ITQAN), Gemencheh dari tahun 2016-2019 
 Bersara pada tahun 2019

Penglibatan Masyarakat 

 Pemegang Sijil Integriti SPRM
 Guru Pembimbing Haji Daerah Tampin (1997-2015)
 Ahli Jawatankuasa Fatwa Negeri Sembilan (2008-2019)
 Ahli Jawatankuasa Panel Tauliah Negeri Sembilan (2011-2019)

Penglibatan 
Beliau menyertai Parti BERJASA dari tahun 2013 sebagai ahli biasa. Kemudian beliau dilantik sebagai Ketua Penerangan Parti BERJASA dari tahun 2019-2020 setelah beliau bersara. Setelah itu pada tahun 2020 beliau dipilih untuk menjadi Presiden Parti BERJASA. Pada tahun 2022, beliau dilantik sebagai Naib Pengerusi Gerakan Tanah Air (GTA) juga sebagai Pengerusi GTA Negeri Sembilan.

Pandangan Politik 
Beliau menegaskan, lantikan bagi pegawai tertinggi kerajaan seperti Yang di-Pertua Dewan Rakyat, Yang di-Pertua Dewan Negara, Peguam Negara, Ketua Hakim Negara, Ketua Pesuruhjaya Suruhanjaya Pencegahan Rasuah Malaysia (SPRM), Pengerusi Suruhanjaya Pilihanraya Malaysia (SPR), Ketua Polis Negara (KPN) dan Ketua Setiausaha Negara (KSN) dibuat tanpa campur tangan politik.

Calon yang dipilih harus seorang yang berpegang kuat kepada agama, taat setia kepada Raja dan Negara, berwibawa dan mempunyai integriti yang tinggi serta tiada kes di mahkamah.

Rujukan

Muslim Malaysia
Presiden Barisan Jemaah Islamiah Se-Malaysia
Ahli politik Malaysia berketurunan Melayu